Στίβος στους Θερινούς Ολυμπιακούς Αγώνες 1896 – 110 μέτρα με εμπόδια ανδρών

Τα 110 μέτρα με εμπόδια ανδρών ήταν ένα από τα έξι αγωνίσματα δρόμου στο πρόγραμμα του στίβου στους Θερινούς Ολυμπιακούς Αγώνες του 1896. Νικητής αναδείχτηκε ο Τόμας Κέρτις από τις Ηνωμένες Πολιτείες.



 Σύνοψη αγωνίσματος 
Έλαβαν μέρος συνολικά οκτώ αθλητές από έξι χώρες, οι οποίοι χωρίστηκαν σε δύο προκριματικές σειρές. Η προκριματική φάση διεξήχθη στις 7 Απριλίου (ξεκίνησε στις 14:30 το μεσημέρι) και ήταν το πρώτο χρονολογικά αγώνισμα στίβου της ημέρας. Την πρόκριση για τον τελικό πήραν οι δύο πρώτοι από κάθε σειρά.

Στην πρώτη σειρά, ο Γκράντλεϊ Γκούλντινγκ από τη Μεγάλη Βρετανία τερμάτισε πρώτος σε 18.4 δευτερόλεπτα. Μαζί του προκρίθηκε στον τελικό και ο Γάλλος Φραντζ Ρέιτσελ εκμεταλλευόμενος το λάθος του Λάγιος Σόκολι, ο οποίος σκόνταψε στο τελευταίο εμπόδιο και έμεινε τρίτος. Στην τελευταία θέση τερμάτισε ο Ελληνοκύπριος Αναστάσιος Ανδρέου.

Στη δεύτερη σειρά ξεχώρισαν οι δύο Αμερικανοί, Τόμας Κέρτις και Γουίλιαμ Χόιτ, με τον πρώτο να κερδίζει την κούρσα σε 18 δευτερόλεπτα. Ο Χόιτ έμεινε δεύτερος, ενώ παραμένει άγνωστη η τελική κατάταξη του Γερμανού Κερτ Ντόερι και του Έλληνα Αθανάσιου Σκαλτσογιάννη.

Όμως, στον τελικό της 10ης Απριλίου (15:30 το μεσημέρι) συμμετείχαν μόνο οι δύο από τους τέσσερις αθλητές που είχαν προκριθεί, αφού ο Ρέιτσελ υπηρέτησε ως βοηθός του Αλμπίν Λερμουζιό στον μαραθώνιο, ενώ ο Χόιτ προτίμησε να αποσυρθεί ώστε να προετοιμαστεί για τον τελικό του άλματος επί κοντώ που ήταν προγραμματισμένος να διεξαχθεί λίγο αργότερα (κατέκτησε τελικά την πρωτιά).

Έτσι, αντιμέτωποι στην τελική κούρσα βρέθηκαν μόνο οι Κέρτις και Γκούλντινγκ. Ο Γκούλντινγκ κρατούσε τη νίκη μέχρι και το τελευταίο εμπόδιο, όντας καλύτερος στο πέρασμα των εμποδίων, αλλά ο Κέρτις ήταν γρηγορότερος στο τρέξιμο και προσπέρασε τον Βρετανό στο τέλος παίρνοντας την πρώτη θέση με διαφορά ελαχίστων εκατοστών του δευτερολέπτου.

 Ρεκόρ 
Το ανεπίσημο παγκόσμιο ρεκόρ στα 110 μέτρα με εμπόδια πριν την έναρξη των Θερινών Ολυμπιακών Αγώνων 1896:

 Ρεκόρ  Χρόνος  Αθλητής  Τόπος  Ημερομηνία Παγκόσμιο ρεκόρ 15.4  Στέφεν Τσέιζ Νέα Υόρκη, Ηνωμένες Πολιτείες Αμερικής 29 Σεπτεμβρίου 1895

 Αποτελέσματα 

 Προκριματική φάση 
1η σειρά
 Κατάταξη  Αθλητής  Χώρα  Χρόνος 1  Γκράντλεϊ Γκούλντινγκ  Μεγάλη Βρετανία 18.4  2  Φραντζ Ρέιτσελ  Γαλλία Άγνωστος 3  Λάγιος Σόκολι20px|border|Ουγγαρία Ουγγαρία Άγνωστος 4  Αναστάσιος Ανδρέου 20px|border|Ελλάδα Ελλάδα Άγνωστος

2η σειρά
 Κατάταξη  Αθλητής  Χώρα  Χρόνος 1  Τόμας Κέρτις  Ηνωμένες Πολιτείες 18.0  2  Γουίλιαμ Χόιτ  Ηνωμένες Πολιτείες Άγνωστος 3-4  Κερτ Ντόερι 20px|border|Γερμανία Γερμανία Άγνωστος Αθανάσιος Σκαλτσογιάννης 20px|border|Ελλάδα Ελλάδα Άγνωστος

 Τελικός 
 Κατάταξη  Αθλητής  Χώρα  Χρόνος 1  Τόμας Κέρτις  Ηνωμένες Πολιτείες 17.6  2  Γκράντλεϊ Γκούλντινγκ  Μεγάλη Βρετανία 17.6  –  Φραντζ Ρέιτσελ  Γαλλία Δεν ξεκίνησε Γουίλιαμ Χόιτ  Ηνωμένες Πολιτείες Δεν ξεκίνησε

 Πηγές 
 Επίσημο Χρονικό των Αγώνων (Τόμος Α'): 
 Επίσημο Χρονικό των Αγώνων (Τόμος Β'): 
 Εθνοσπόρ: 108 Χρόνια Ολυμπιακοί Αγώνες (1896-2004) (σελ. 13)



110 μέτρα